CELEX ID: 12016M017

--- ENGLISH ---

Document:
$en_document

Summary:
$en_summary

--- DANISH ---

Document:
7.6.2016
DA
Den Europæiske Unions Tidende
C 202/25
Artikel 17
1.   Kommissionen fremmer Unionens almene interesser og tager passende initiativer med henblik herpå. Den drager omsorg for gennemførelsen af traktaterne og af de foranstaltninger, der vedtages af institutionerne på grundlag heraf. Den fører tilsyn med gennemførelsen af EU-retten under Den Europæiske Unions Domstols kontrol. Den gennemfører budgettet og forvalter programmerne. Den udøver koordinerings-, gennemførelses- og forvaltningsfunktioner på de betingelser, der er fastsat i traktaterne. Bortset fra den fælles udenrigs- og sikkerhedspolitik og de øvrige tilfælde, der er nævnt i traktaterne, varetager den Unionens repræsentation udadtil. Den er initiativtager til Unionens årlige og flerårige programmering med henblik på indgåelse af interinstitutionelle aftaler.
2.   EU's lovgivningsmæssige retsakter kan kun vedtages på forslag af Kommissionen, medmindre andet er fastsat i traktaterne. Andre retsakter vedtages på forslag af Kommissionen, når dette er fastsat i traktaterne.
3.   Kommissionens tjenesteperiode er fem år.
Kommissionens medlemmer vælges under hensyn til deres almindelige duelighed og europæiske engagement blandt personer, hvis uafhængighed er uomtvistelig.
Kommissionen udfører sine opgaver i fuldkommen uafhængighed. Kommissionens medlemmer må hverken søge eller modtage instruktioner fra nogen regering, nogen institution, noget andet organ eller nogen anden organisation, jf. dog artikel 18, stk. 2. De afholder sig fra enhver handling, der er uforenelig med deres hverv eller udførelsen af deres opgaver.
4.   Den Kommission, der udnævnes mellem datoen for Lissabontraktatens ikrafttrædelse og den 31. oktober 2014, skal bestå af en statsborger fra hver medlemsstat, herunder formanden for Kommissionen og Unionens højtstående repræsentant for udenrigsanliggender og sikkerhedspolitik, der skal være en af dens næstformænd.
5.   Fra den 1. november 2014 skal Kommissionen bestå af et antal medlemmer, herunder formanden for Kommissionen og Unionens højtstående repræsentant for udenrigsanliggender og sikkerhedspolitik, der svarer til to tredjedele af antallet af medlemsstater, medmindre Det Europæiske Råd med enstemmighed beslutter at ændre dette antal.
Kommissionens medlemmer vælges blandt medlemsstaternes statsborgere på grundlag af en ordning med en strengt ligelig rotation mellem medlemsstaterne, der gør det muligt at afspejle den demografiske og geografiske spredning i samtlige medlemsstater. Denne ordning fastsættes med enstemmighed af Det Europæiske Råd i overensstemmelse med artikel 244 i traktaten om Den Europæiske Unions funktionsmåde.
6.   Formanden for Kommissionen:
a)
fastlægger retningslinjerne for Kommissionens udøvelse af sine hverv
b)
træffer afgørelse om Kommissionens interne organisation for at sikre, at den optræder sammenhængende, effektivt og som et kollegium
c)
udnævner næstformænd, bortset fra Unionens højtstående repræsentant for udenrigsanliggender og sikkerhedspolitik, blandt Kommissionens medlemmer.
Medlemmer af Kommissionen træder tilbage, hvis formanden anmoder herom. Unionens højtstående repræsentant for udenrigsanliggender og sikkerhedspolitik træder tilbage efter proceduren i artikel 18, stk. 1, hvis formanden anmoder herom.
7.   Under hensyntagen til valget til Europa-Parlamentet og efter passende høringer foreslår Det Europæiske Råd med kvalificeret flertal Europa-Parlamentet en kandidat til posten som formand for Kommissionen. Denne kandidat vælges af Europa-Parlamentet med et flertal af dets medlemmer. Hvis denne kandidat ikke opnår et sådant flertal, foreslår Det Europæiske Råd med kvalificeret flertal inden en måned en ny kandidat, der vælges af Europa-Parlamentet efter samme procedure.
Rådet vedtager efter fælles overenskomst med den valgte formand listen over de øvrige personer, som det foreslår udnævnt til medlemmer af Kommissionen. De udvælges på grundlag af medlemsstaternes forslag i overensstemmelse med de kriterier, der er fastsat i stk. 3, andet afsnit, og stk. 5, andet afsnit.
Formanden, Unionens højtstående repræsentant for udenrigsanliggender og sikkerhedspolitik og de øvrige medlemmer af Kommissionen skal godkendes samlet ved en afstemning i Europa-Parlamentet. På grundlag af denne godkendelse udnævnes Kommissionen af Det Europæiske Råd, der træffer afgørelse med kvalificeret flertal.
8.   Kommissionen er samlet ansvarlig over for Europa-Parlamentet. Europa-Parlamentet kan vedtage et mistillidsvotum til Kommissionen efter artikel 234 i traktaten om Den Europæiske Unions funktionsmåde. Hvis der vedtages et sådant mistillidsvotum, skal medlemmerne af Kommissionen samlet nedlægge deres hverv, og Unionens højtstående repræsentant for udenrigsanliggender og sikkerhedspolitik skal nedlægge sit hverv i Kommissionen.

Summary:
Europa-Kommissionen
RESUMÉ AF:
Artikel 17 i traktaten om Den Europæiske Union
Artikel 18 i traktaten om Den Europæiske Union
Artikel 244 i traktaten om Den Europæiske Unions funktionsmåde (TEUF) — Europa-Kommissionens rolle, sammensætning, beføjelser og funktionsmåde
Artikel 245 i TEUF — Europa-Kommissionens rolle, sammensætning, beføjelser og funktionsmåde
Artikel 246 i TEUF — Europa-Kommissionens rolle, sammensætning, beføjelser og funktionsmåde
Artikel 247 i TEUF — Europa-Kommissionens rolle, sammensætning, beføjelser og funktionsmåde
Artikel 248 i TEUF — Europa-Kommissionens rolle, sammensætning, beføjelser og funktionsmåde
Artikel 249 i TEUF — Europa-Kommissionens rolle, sammensætning, beføjelser og funktionsmåde
Artikel 250 i TEUF — Europa-Kommissionens rolle, sammensætning, beføjelser og funktionsmåde
HVAD ER FORMÅLET MED DISSE ARTIKLER I TRAKTATERNE?
De fastlægger rolle, sammensætning, beføjelser, udnævnelsesprocedurer og funktionsmåde for 
Europa-Kommissionen
, der er EU’s udøvende magt.
HOVEDPUNKTER
Rolle
Foreslår ny lovgivning
 — Kommissionen er den eneste af EU’s institutioner, der formelt fremlægger lovforslag til vedtagelse i 
Europa-Parlamentet
 og 
Rådet
.
Styrer EU’s politikker og fordeler EU-finansieringen
 — Kommissionen fastlægger EU’s udgiftsprioriteter sammen med Rådet og Parlamentet, udarbejder årlige 
budgetter
 og fører tilsyn med, hvordan pengene bruges.
Håndhæver EU-retten
 — Kommissionen sikrer sammen med 
EU-Domstolen
, at EU’s lovgivning anvendes korrekt i alle EU-lande.
Repræsenterer EU internationalt
 — taler på vegne af alle EU-lande i internationale organer (f.eks. 
Verdenshandelsorganisationen — WTO
).
Sammensætning
Kommissionen ledes politisk af et hold på 
27 kommissærer
. Kommissærkollegiet består af én kommissær fra hvert EU-land og sammensættes af:
en 
formand
Syv næstformænd, herunder tre ledende næstformænd, og 
EU’s højtstående repræsentant for udenrigsanliggender og sikkerhedspolitik
 og næstformand for Kommissionen (HR/NF)
19 kommissærer med hvert deres ansvarsområde.
Kommissionens arbejde er organiseret i afdelinger, der kaldes generaldirektorater (GD’er), som hver har ansvaret for et bestemt politikområde.
Formanden
Det 
Europæiske råd
 foreslår en kandidat til formandsposten under hensyn til udfaldet af Europa-Parlamentsvalget. Kandidaten skal have opbakning fra et flertal i Europa-Parlamentet for at blive valgt. Formanden har ansvaret for at:
fastlægge politiske retningslinjer for kommissærkollegiet
træffe bestemmelse om Kommissionens interne organisation og tildele ansvaret for de forskellige politikområder til de enkelte kommissærer — formanden kan ændre ansvarsområderne i løbet af sin valgperiode
udnævne næstformændene blandt Kommissionens medlemmer med undtagelse af den højtstående repræsentant for udenrigsanliggender og sikkerhedspolitik.
Formanden kan også tvinge en kommissær til at afgive sine funktioner uden, at det skal godkendes af kollegiet.
Udnævnelse
Efter fælles overenskomst med den kårede formand vedtager Rådet dernæst en liste af personer, som det foreslår udnævnt til medlemmer af Kommissionen med undtagelse af den højtstående repræsentant for udenrigsanliggender og sikkerhedspolitik.
Den højtstående repræsentant for udenrigsanliggender og sikkerhedspolitik udnævnes af Det Europæiske Råd i enighed med formanden for Kommissionen.
Medlemmerne af Kommissionen vælges ud fra deres generelle kompetence og deres uafhængighed.
Hele kollegiet skal godkendes ved en afstemning i Europa-Parlamentet.
Oversigtsskema
17
Traktaten om Den Europæiske Union
18
Udpegning af Den Europæiske Unions højtstående repræsentant for udenrigsanliggender og sikkerhedspolitik og dennes beføjelser
Traktaten om Den Europæiske Unions funktionsmåde
244
, 
245
, 
246
, 
247
, 
248
, 
249
, 
250
Kommissionens funktionsmåde
BAGGRUND
For yderligere oplysninger henvises til:
Kommissærerne
 (Europa-Kommissionen)
Europa-Kommissionen
 (Europa-Kommissionen)
HOVEDDOKUMENTER
Konsolideret udgave af traktaten om Den Europæiske Union — afsnit III — bestemmelser om institutionerne — artikel 
17
 og 
18
 (EUT C 202 af 
7.6.2016
, 
s. 26-27
)
Konsolideret udgave af traktaten om Den Europæiske Unions funktionsmåde — Sjette del — Institutionelle og finansielle bestemmelser — Afsnit I — Bestemmelser vedrørende institutionerne — Kapitel 1 — Institutionerne — 4. afdeling — Kommissionen — 
244
, 
245
, 
246
, 
247
, 
248
, 
249
 og 
250
 (EUT C 202 af 
7.6.2016
, 
s. 155-157
)
TILHØRENDE DOKUMENTER
Det Europæiske Råds afgørelse 
2013/272/EU
 af 
22. maj 2013
 om antallet af medlemmer i Europa-Kommissionen (EUT L 165 af 
18.6.2013
, 
s. 98
).
seneste ajourføring 
8.3.2024